دستونک
شائر: قدیر لقمان
زندگی ءَ کئے ھداوند نبشتہ کت کنت
گرانیں کارے کئے وتارا بَھِشت ءَ کت کنت
داں کہ وس رؤت دْرائیں میتگ ءَ شناسائیت
جند ءِ شوھاز ءَ ولیانی زرشتہ کت کنت
درد پالائے ، وپاھانی چڑکہ گار اَنت
ھرچی بوتہ چوں منی دل نبشتہ کت کنت
جنس ء آدم وتی کردار ءَ مدام تورگ بیت
شش ءِ آنہ ءِ نھاد ءَ کئے شست ءَ کت کنت
دید! تئی بْرمش ءِ توار ءَ پجّا کاراں
چوش بیھال ترارا کئے اے دشت ءَ کت کنت
اے پکیرانی تماھاں تو وڈّ ءَ نہ کِشئے
بے مرادیں گَم ءِ آسر ترا پَشت ءَ کت کنت
دل قدیر شینکے ءَ گل ءِ زلپاں ماں اڑیت
مھرءِ سررندے دراتک کنت ءُ رَشت ءَ کت کنت